Source: http://mkogy.jogtar.hu/jogszabaly?docid=990H0033.OGY
Timestamp: 2018-04-23 07:51:39
Document Index: 31227672

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

33/1990. (III. 27.) OGY határozat - 1.oldal - Törvények és országgyűlési határozatok
33/1990. (III. 27.) OGY határozat
a Legfelsőbb Bíróság elnöke és a legfőbb ügyész jogkörének átmeneti ellátásáról
Időállapot: közlönyállapot (1990.III.27.)
a Legfelsőbb Bíróság elnöke és a legfőbb ügyész jogkörének átmeneti ellátásáról *
1. Az Országgyűlés megbízza
dr. Nagy Zoltánt,
a Legfelsőbb Bíróság általános elnökhelyettesét, hogy
1990. április 1-től
a Legfelsőbb Bíróság elnökének megválasztásáig
a Legfelsőbb Bíróság elnökének jogkörében eljárjon.
2. Az Országgyűlés megbízza
dr. Nyíri Sándort,
a legfőbb ügyész helyettesét, hogy
a legfőbb ügyész megválasztásáig
a legfőbb ügyész jogkörében eljárjon.
Az Országgyűlés legutóbbi ülésszakán 1990. március 31-ei hatállyal felmentette tisztségéből a Legfelsőbb Bíróság elnökét és a legfőbb ügyészt, az új tisztségviselők megválasztására azonban már az új Országgyűlés megbízatása idején kerül sor. Addig is rendezni kell azonban, hogy ki gyakorolja a Legfelsőbb Bíróság elnökének, illetve a legfőbb ügyésznek a jogkörét.
Mind a Legfelsőbb Bíróság, mind a Legfőbb Ügyészség Szervezeti és Működési Szabályzata kijelöli a vezető helyetteseinek feladatkörét, mindkét esetben feltételezi azonban, hogy van megválasztott vezető, csupán a jogkörét nem tudja valamilyen okból átmenetileg gyakorolni.
Alkotmányjogilag ezért megnyugtató, ha arra a helyzetre, amikor a Legfelsőbb Bíróságnak, illetőleg a Legfőbb Ügyészségnek megválasztott vezetője nincs, az Országgyűlés valamelyik helyettest bízza meg a vezetői jogkör gyakorlásával.
A Javaslat a Legfelsőbb Bíróság elnökének esetében az elnöki jogkör gyakorlásával az általános elnökhelyettest bízza meg, míg a Legfőbb Ügyészség esetében a legfőbb ügyész helyettesei közül azt a helyettest, aki az ügyészségi munkára legjellemzőbb büntetőjogi szakterület felügyeletét látja el.